Publication: Magyar Közlöny
Issue: MK-2004-52 (Year: 2004, Number: 52)
Era: 2004-2010
Section: 1992. évi LIV. törvény (a továbbiakban: Iát.) 42. §-ának
Paragraph Index: 1228

(1) bekezdése szerinti — a leányvállalat belterületi földjének értékéhez igazodó pénzbeli járandóság az önkormányzatot nem illeti meg. Indokolás: I. A Legfelsõbb Bíróság Gf. VII. tanácsa a Gf. VII. 31.457/2002. számú fellebbezési eljárásban 14. sorszámú végzésével a fellebbezési eljárást felfüggesztette és a bíróságok szervezetérõl és igazgatásáról szóló 1997. évi LXVI. törvény (Bszi.) 29. §-a (1) bekezdésének b) pontja alapján jogegységi eljárást kezdeményezett a következõ jogkérdésben. „Állami vállalat átalakulása esetén az állami vállalat leányvállalataiból korábban átalakult társaságoknál levõ üzletrészek (részvények) után az önkormányzatot megilleti-e az Iát. 42. §-a szerinti pénzbeli járandóság.” Végzése indokolásában a kezdeményezõ tanács kifejtette Gfv.VII.30.065/2000/4. számú részben azonos tényállás mellett hozott határozatában foglaltaktól el kíván térni. A hivatkozott ítéletben akként foglalt állást, hogy a leányvállalatok átalakulása esetén az önkormányzatot megilleti a belterületi föld után az üzletrész (részvény), illetve az annak megfelelõ ellenérték. 2004/52. szám II. A jogegységi tanács nem nyilvános ülésén a legfõbb ügyész képviselõje kifejtette, az Iát. alkalmazásában a leányvállalat vagyona azonos elbírálás alá esik az állami vállalat vagyonával. Minthogy az állami vállalat leányvállalata nevesítetten a törvény hatálya alá tartozik és az átalakulásra vonatkozó rendelkezések a belterületi föld értéke iránti igényt illetõen korlátozást nem tartalmaznak, az állami vállalat leányvállalataiból korábban átalakult társaságokban levõ üzletrészek, részvények után az önkormányzatot megilleti az Iát. 42. §-a szerinti pénzbeli járandóság. Az eljárást kezdeményezõ tanács elnöke a jogegységi eljárást kezdeményezõ végzésben írtakat fenntartotta. III. Az Iát. 1. §-ának b) pontja értelmében a törvény hatálya alá tartozik az állami vállalat által létesített leányvállalat vagyona. A törvény IV. részének rendelkezései az állami vállalat gazdasági társasággá történõ átalakulásának szabályait tartalmazza, beleértve az állami vállalat által létesített leányvállalat átalakulását is (30. §). A IV. rész 1. címének (32—49. §) rendelkezései valamennyi, az Iát. alapján átalakuló állami vállalatra, leányvállalatra vonatkoznak, függetlenül attól, hogy 1993. június 30-ig átalakulásukat megkezdték-e. Az Iát. 33. §-ának (2) bekezdése értelmében az állami vállalat átalakulását megelõzõen köteles leányvállalata átalakításáról, esetleg megszüntetésérõl dönteni. Errõl az állami vállalat, mint a leányvállalatot létesítõ szerv jogosult, illetve köteles határozni. Az Iát. 40. §-ának (6) bekezdése értelmében, ha a leányvállalat átalakulása során külsõ vállalkozók részesedést nem vállalnak, illetve a vagyonmérleg szerinti vagyon tekintetében a tagsági (részvényesi) jogok értékesítésére nem kerül sor, az állami vállalat leányvállalatának átalakulásával létrejövõ gazdasági társaság valamennyi üzletrésze (részvénye) a létesítõ szervet, vagyis az állami vállalatot illeti meg. Ebbõl következõen az átalakuló leányvállalat vagyona kizárólag az alapítóját illeti meg, abból az önkormányzatoknak az Iát. nem juttat. A vagyon felett, melyet az átalakulást követõen már üzletrész, részvény testesít meg, az alapító vállalat rendelkezik, hacsak az átalakítást követõen az üzletrészt, részvényt a Vagyonügynökség el nem vonja (53. §), illetve el nem idegeníti (66. §). Ha az üzletrész, részvény az ÁVÜ által elvonásra, elidegenítésre nem kerül, a leányvállalatból átalakult gazdasági társaság vagyona — ideértve a belterületi földet is — üzletrészként, részvényként marad az alapító vállalat vagyonában, mellyel az állami vállalat, mint annak tulajdonosa rendelkezik az Iát. 20. §-ában szabályozott rendelkezéseket betartva. Az Iát. 42. §-a (1) bekezdése értelmében a föld fekvése szerinti önkormányzat az átalakuló vállalat vagyonmérlegében szereplõ belterületi föld után a föld értékének a vállalati vagyonmérleg fõösszegéhez viszonyított arányában részesedik a saját tõkébõl, mely részesedést, eltérõ megállapodás hiányában az értékesítést követõen pénzben kell az önkormányzatnak kiadni a 3/1999. PJE határozatban kifejtetteknek megfelelõ módon és idõben. A hivatkozott jogszabályi rendelkezésekbõl következõen a leányvállalat átalakításának szükségszerûen meg kell elõznie az állami vállalat átalakulását [33. § (2) bekezdés]. A leányvállalat átalakulása folytán létrejött gazdasági társaság vagyona, ezen belül esetleges belterületi földje, az alapító állami vállalat vagyonmérleg — vagyonleltár — tervezetében, már nem található, hanem ott mint üzletrész, részvény szerepel [40. § (6) bekezdés]. Az önkormányzatokat tehát az átalakult leányvállalat vagyonmérleg-tervezetében szerepeltetett belterületi föld után az Iát. 42. §-ának (1) bekezdése alapján pénzbeli járandóság nem illeti, nem illetheti meg, mert az átalakult leányvállalat vagyonmérleg-tervezetében szerepelt belterületi föld az átalakuló állami vállalat vagyonmérleg-tervezetében, illetve vagyonleltár-tervezetében nem belterületi földként, hanem üzletrészként, részvényként szerepel. Dr. Murányi Katalin s. k., a jogegységi tanács elnöke Dr. Vezekényi Ursula s. k., Dr. Gabányi Józsefné s. k., elõadó bíró bíró Dr. Salamonné dr. Solymosi Ibolya s. k., Dr. Wellmann György s. k., bíró bíró V. rész KÖZLEMÉNYEK, HIRDETMÉNYEK A BM Központi Adatfeldolgozó, Nyilvántartó és Választási Hivatal közleménye

Source: https://magyarkozlony.hu/hivatalos-lapok/1b27c8f28b5980154e58102f945c9b7491c20e92/dokumentumok/e1206f26c7aaabda82e05d14c578caf5a76e0212/letoltes